Brasilië na regs in presidentsverkiesing
In die presidentsverkiesing in Brasilië was daar ná die eerste rondte7 Oktober 2018 'n tamaai swaai na regs met die sterkste steun vir die regse kandidaat Jair Bolsonaro - dit nadat hy merkwaardig herstel het ná 'n vroeër sluipmoordaanval met 'n mes. Bolsonaro voer sy veldtog onder die slagspreuk "Brasilië bokant enige iets, God bokant elkeen."
Hy kom in die tweede en beslissende rondte op 28 Oktober te staan teen die burgemeester van Sao Paulo, Fernando Haddad. Dit is opmerklik hoedat Bolsonaro in die internasionale hoofstroommedia afgekam word as 'n ekstremis en bedreiging vir stabiele vooruitgang.
Pres. Donald Trump van die VSA met sy aweregse beleid en polities-inkorrekte uitsprake bly steeds die grootste enkele nuusmaker op die wêreldtoneel, veral in soverre hy direk ingaan teen die strewes van die Nuwe Wêreldorde (NWO). So bv. word George Soros van die Open View Foundation en 'n voorste proponent van die NWO soos volg aangehaal : "Trump has almost destroyed the New World Order. I vow to redouble my efforts in pouring million of dollars into opposing everything Trump stands for."
Op 'n ander front was 'n belangwekkende verwikkelling rakende Trump dat die uitstekende Amerikaanse ambassadeur by die VN en die afgelope twee jaar die "gesig van Amerika by die VN" Nikki Haley uit haar pos bedank het. Sy sê egter dat sy pres. Trump sal steun in die volgende presidentsverkiesing in 2020.
Stef le Roux en Tiaan Deysel van Waterways, Bloemfontein en Kimberley, is vennote in 'n besigheid wat spesialiseer in die verskaffing van hoë gehalte loodgieters- en saniteitsprodukte – alles wat met water te doen het. Gevolglik bied hulle by die vertoon- en verkooplokaal van Waterways te Nico van der Merwestraat 51, Oranjesig, Bloemfontein, handelsmerke soos Hansgrohe, Duravit, GERBERIT, Keramag en Bathroom Butler.
In 2015 het hulle ook 'n tak vir Waterways te Kimberley geopen, waar hulle gevind kan word in die Fabricia Trading Post Sentrum, Fabriciaweg. Stef en Tiaan sê dat afgesien van hul topgehalte produkte, is hulle ook trots op die professionele diens wat hul opgeleide personeel by albei takke lewer.
Stef en Tiaan kan gekontak word by telefoon 051 447 7512, of meer inligting kan verkry word vanaf hul webwerf www.waterwaysonline.co.za.
Te Kwaggafontein wes van Bloemfontein word tans een van die grootste ligte industriële en kommersiële ontwikkelings in sentraal Suid-Afrika voltooi. Die ontwikkeling bestaan uit drie komponente, nl. 38 Quagga Industriële Park met 95% voltooiing, ontwikkeling van die Industrial 44 industriële kompleks met 13 eenhede wat vinnig voltooiing nader en die beskikbaarheid van sowat 160 000 m2 grond met 'n verskeidenheid sonerings.
Die ontwikkelaars is Qwaha Trust, wat nie net die onderskeie ontwikkelings self doen nie, maar ook die betrokke strate, stormwater-dreinering, veiligheidsheinings en ander infrastruktuur in plek geplaas het.
Wat hierdie ontwikkelings te meer gunstig en voordelig maak vir beleggers, is die uitstekende ligging naby die N1 snelweg en die N8 roete tussen Bloemfontein en Kimberley, asook ander groot besighede in dieselfde area, soos Makro, Volvo, MAN, Itau Milling, e.s.m. Daarby is die gebied waarin dit geleë is veilig en skoon, terwyl dit in wyer verband deel vorm van die Bloemfontein-Kimberley korridor.
Die Gelofte van Bloedrivier is pas getoonset deur Johan Vorster en Christoph Kotzé van Inhoudhuis in 'n gewyde produksie. Dit word gesing deur Adam Tas, Appel, Ghapi en Juan Bouche.Vorster was ook die komponis van die lied De La Rey en hy word later vanjaar vereer vir sy bydrae tot Afrikaanse musiek.
Volg per selfoon hierdie skakel om te luister na die lied. hier om te luister.
Intussen werk Ditsem Nuus vanjaar vir die sewende agtereenvolgende jaar om vanjaar weer 'n Geloftefeeskalender te publiseer van Geloftefeeste wat waar ook al gehou word. In 2013 was in die Kalender 109 Geloftefeeste gelys, in 2014 125, in 2015 139, in 2016 150 en verlede jaar 162 Geloftefeeste.
Terroristiese aanvalle duur onverpoosd voort
Op 'n daaglikse basis word in sowel die hoofstroom media as op sosiale media berig van blankes wat as onskuldige burgerlikes in hul wonings – dorp, stad en plaas – oorval word deur gewapende swartes en óf vermoor word of gruwelik aangerand en gemartel word, met roof ooglopend as slegs 'n bysaak. Derhalwe dui die patroon onteenseglik op terrorisme en kan daar lank nie meer gepraat word van bloot misdaad nie.
Slegs enkele voorbeelde die afgelope week is o.m. 'n middeljarige egpaar deur twee swart aanvallers in 'n kampeerterrein by Fochville oorval, die man met klippe doodgeslaan en die vrou met 'n hamer erg beseer; Robert Veldman en sy vrou Hester op 'n plaas by De Wildt, Gauteng, deur vier gewapende aanvallers in die nag oorval, ernstig aangerand en van baie besittings beroof; Hans Goosen en sy gesin oorval op hul plaas by Westonaria deur vyf gewapende aanvallers en vir drie ure erg gemartel, voordat die aanvallers gevlug het met gesteelde goedere; ens.
Inmiddels het AfriForum tydens hul huidige bewusmakingsveldtog in Wes-Australië aangedui dat tot op hede in SA daar 346 plaasaanvalle en 46 plaasmoorde was.